CELEX: 32007R0326
Language: bg
Date: 2007-03-27 00:00:00
Title: Регламент (ЕО) № 326/2007 на Комисията от 27 март 2007 година дерогиращ за 2007 година Регламент (ЕО) № 1518/2003 относно датите на издаване на износни лицензии в сектора на свинското месо

28.3.2007   
            
            
               BG
            
            
               Официален вестник на Европейския съюз
            
            
               L 87/3
            
         
      РЕГЛАМЕНТ (ЕО) № 326/2007 НА КОМИСИЯТА
   
   от 27 март 2007 година
   дерогиращ за 2007 година Регламент (ЕО) № 1518/2003 относно датите на издаване на износни лицензии в сектора на свинското месо
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара в сектора на свинското месо (1), и по-специално член 8, параграф 2 от него,
   като има предвид, че:
   
               (1)
            
            
               Член 3, параграф 3 от Регламент (ЕО) № 1518/2003 на Комисията от 28 август 2003 г. относно определяне на подробни правила за прилагане на режима на износни лицензии в сектора на свинското месо (2) предвижда, че износните лицензии трябва да бъдат издавани, в сряда, последваща седмицата на подаване на молбите за лицензии, при условие че не бъдат взети никакви специални мерки от страна на Комисията в този срок.
            
         
               (2)
            
            
               Поради броя на неработните дни през 2007 г. и нередовното публикуване на Официален вестник на Европейския съюз през тези дни, се оказва, че периодът между подаването на молбите и деня на издаване на лицензиите е прекалено кратък, за да се осигури добро управление на пазара и следва той да бъде удължен.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по свинско месо,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 3, параграф 3 от Регламент (ЕО) № 1518/2003 за 2007 година лицензиите се издават на датите, посочени в приложението към настоящия регламент.
   Тази дерогация се прилага, при условие че не се вземе нито една специална мярка от посочените в член 3, параграф 4 от Регламент (ЕО) № 1518/2003 преди упоменатите дати на издаване.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 март 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 282, 1.11.1975 г., стр. 1. Регламент, последно изменен с Регламент (ЕО) № 1913/2005 (ОВ L 307, 25.11.2005 г., стр. 2).
   
      (2)  ОВ L 217, 29.8.2003 г., стр. 35. Регламент, последно изменен с Регламент (ЕО) № 1713/2006 (ОВ L 321, 21.11.2006 г., стр. 11).
   
      ПРИЛОЖЕНИЕ
      
                  Период за подаване на молбите за лицензии
               
               
                  Дати на издаване
               
            
                  От 2 до 6 април 2007 г.
               
               
                  12 април 2007 г.
               
            
                  От 23 до 27 април 2007 г.
               
               
                  3 май 2007 г.
               
            
                  От 30 април до 4 май 2007 г.
               
               
                  10 май 2007 г.
               
            
                  От 21 до 25 май 2007 г.
               
               
                  31 май 2007 г.
               
            
                  От 6 до 10 август 2007 г.
               
               
                  16 август 2007 г.
               
            
                  От 17 до 21 декември 2007 г.
               
               
                  28 декември 2007 г.
               
            
                  От 24 до 28 декември 2007 г.
               
               
                  4 януари 2008 г.